b'\n_START_ARTICLE_\nV\xc3\xb6yrin marssi\n_START_PARAGRAPH_\nV\xc3\xb6yrin marssi (my\xc3\xb6s Suojeluskunnat Suomenmaassa) on Suomen sis\xc3\xa4llissodan alkuvaiheessa syntynyt valkoisten marssilaulu. Laululla ei ollut yht\xc3\xa4 sanoittajaa ja sen syntyper\xc3\xa4 on tuntematon. Tiett\xc3\xa4v\xc3\xa4sti se on kuitenkin Etel\xc3\xa4-Pohjanmaalta, mihin sanoissa mainitut paikkakunnatkin viittaavat._NEWLINE_Laulu sis\xc3\xa4lt\xc3\xa4\xc3\xa4 viittauksia niin senaattori Serlachiuksen perustamaan ja Gaston Ahrenbergin komentamaan ratsastavaan poliisikomennuskuntaan, suojeluskuntiin kuin my\xc3\xb6s j\xc3\xa4\xc3\xa4k\xc3\xa4riliikkeeseen. Laulun nimi viittaa V\xc3\xb6yrin sotakouluun.'